Obama, optimist për të ardhmen
Gjatë konferencës së tij të fundit për shtyp, presidenti foli edhe për shqetësimet e tij për vlerat e ardhshme të kombit amerikan.
Në seancën e tij të fundit me pyetje-përgjigje me gazetarët e akredituar në Shtëpinë e Bardhë, Presidenti Obama tha se i ka dhënë këshillat më të mira të mundshme pasardhësit. Por, ai shtoi se në fund të fundit do të jetë ekipi i zotit Trump që do të ketë ndikimin më të madh: Ai i ka thënë zotit Trump se do t’i duhet ndihmë: Ai mbrojti vendimin e tij për Chelsea Manning, që ishte dënuar me 35 vjet burg për nxjerrje materialesh të klasifikuara. Zoti Obama tha se ish-ushtarakja pati marrë përgjegjësinë për veprimet e saj dhe se vuajti dënim më të zgjatur se shumica e personave të tjerë të dënuar për krime të ngjashme: Zoti Obama bëri thirrje për një politikë sigurie kibernetike për t’u mbrojtur nga sulmet e vendeve si Kina dhe Rusia, e akuzuar për ndërhyrje në zgjedhjet amerikane. Ai akuzoi Presidentin rus Vladimir Putin për një qëndrim anti-amerikan që i vështirësoi gjërat. Zoti Obama tha se synon të kalojë më shumë kohë këtë vit me familjen e tij dhe me shkrime. Por, ai premtoi të ngrejë zërin nëse do të ndjejë se do të preken vlerat themeltare të vendit: Zoti Obama shprehu edhe optimizmin e tij karakteristik... Ai i inkurajoi mediat të vazhdojnë të kërkojnë përgjegjshmëri nga udhëheqësit e ardhshëm.